Natten til torsdag kørte en 24-årig mand galt på Brønlundsvej i Aalborg. I svinget ved Mylius Erichsens Vej kørte han ind i en lygtepæl med store skader på bilen til følge. Den 24-årige mand, som er fra Vodskov var fastklemt og måtte skæres fri, inden han blev kørt på sygehuset. Ifølge politiets vagtchef er han dog ikke kommet alvorligt til skade. I bilen var også to kvindelige passagerer, som begge slap stort set uskadte fra uheldet. Den 24-årige mand, som er godt kendt af politiet, og var frakendt kørekortet. Han bliver nu sigtet for spirituskørsel og kørsel under påvirkning af euforiserende stoffer.

Referat:
En 24-årig mand fra Vodskov var både påvirket af spiritus og narko, da han kørte galt i Aalborg.